## La Comunitat Valenciana acollirà més de 40 fires comercials durant 2025

*** Fira València té previst organitzar 23 fires, salons i exposicions i IFA-Fira Alacant 20
* L’impacte econòmic de l’activitat de les dos fires va superar els 1.000 milions d’euros en 2023, últim exercici complet**

**València.**

El [DOGV](https://dogv.gva.es/va/resultat-dogv?signatura=2024/13227) ha publicat la resolució de la Conselleria d’Innovació, Indústria, Comerç i Turisme que dirigix Marián Cano, que arreplega tot el calendari de fires comercials que se celebraren en 2025 a la Comunitat Valenciana.

En total, està previst que tinguen lloc 43 certàmens, dels quals Fira València n’organitzarà 23 i IFA- Fira Alacant els 20 restants. A més, com en anteriors anys, altres dos certàmens organitzats per Fira València se celebren en les instal·lacions d’Ifema, a Madrid. Es tracta d’Hygienalia, la fira de la neteja i la higiene professional, i Nutraceuticals, esdeveniment especialitzat en la indústria d’ingredients funcionals, *novel foods* i producte acabat.

En la Comunitat Valenciana el calendari firal arrancarà el 22 de gener en Fira València amb la Fira internacional de la moda infantil i juvenil (FIMI), mentres que el primer certamen previst en IFA-Fira Alacant serà Caravaning, la mostra provincial de caravàning, càmping, oci i temps lliure, que obrirà a partir del 7 de febrer.

**Novembre, pic d’activitat**

Els esdeveniments comercials organitzats per Fira València i IFA acabaren en 2025, com és tradicional cada any, amb dos cites nadalenques. A València, a partir del 26 de desembre, es podrà visitar la Fira de la infància i de la joventut EXPOJOVE i, a Alacant, a partir de la mateixa data, obrirà la Fira d’oci infantil i juvenil EXPONADAL.

El mes que acumula més certàmens firals és novembre amb 8 cites, 4 en Fira València i altres 4 en IFA-Fira Alacant, i el de menor activitat juny, amb un sol esdeveniment comercial.

Les dos institucions firals de la Comunitat Valenciana, integrades en el sector públic instrumental de la Generalitat, són una de les principals ferramentes per a la promoció comercial i l’impuls dels sectors productius valencians.

Només l’activitat de Fira València va generar en 2023, últim exercici complet, un impacte econòmic de 880,9 milions d’euros i 15.136 ocupacions a temps complet, segons un recent informe de l’Institut Valencià d’Investigacions Econòmiques (IVIE).

En el cas d’IFA-Fira Alacant l’estimació de la mateixa empresa pública en 2022 elevava la xifra per damunt dels 210 milions d’euros, aproximadament. D’altra banda, les més 20 fires celebrades en IFA en 2023 van reunir més de 300.000 persones i 2.000 empreses.

Fecha: 21/12/2024